
ПОДАЦИ О ЧАСУ БР. 66
	Наставна тема
	Писмено изражавање

	Наставна јединица
	Исправка трећег писменог задатка

	Тип часа
	Утврђивање

	Циљ часа
	Припремање ученика за исправљање и усавршавање текста, као и  за писање побољшане верзије писменог задатка.

	Образовни задаци
	· Упућивање ученика, кроз инструктивно поступање и методичку обраду писменог задатка, у начине на које се може побољшати њихов писмени задатак.
· Уочавање и исправљање правописних, граматичких и стилских погрешaкa на примерима из ученичких текстова.
· Процјењивање најуспелијих писмених задатака.

	Функционални задаци
	· Подстицање критичког и студиозног читања.
· Оспособљавање ученика за поуздано језичко и стилско изражавање.
· Оспособљавање ученика за отклањање погрешака из текста.

	Васпитни задаци
	· Подстицање ученика на учествовање у вршњачком процјењивању писмених задатака.
· Развијање језичког и литерарног сензибилитета.
· Интелектуално и емотивно коментарисање писмених задатака.

	Кључни појмови
	Писмени задатак, побољшана верзија, погрешке, правопис

	Облици рада
	Фронтални, индивидуални

	Наставне методе
	Монолошка, дијалошка, рад на тексту

	Наставна средства
	Табла, креда

	Место извођења наставе
	Учионица

	Корелација
	/

	Литература и додатни материјал за наставнике
	

	Литература и додатни материјал за ученике
	/

	Напомене

	


ТОК ЧАСА 
	Уводни дио часа
(5−10 минута)
	На почетку часа са ученицима се разговара о општем успјеху одјељења и саопштава средња оцена одјељења. Износе се утисци о степену опште писмености и познавању граматичких правила на нивоу одјељења, као и утисци о томе у којој мјери су ученици успјели да одговоре на задате теме. Ученици се подсјећају на то да је уз оцјену дат и коментар сваког рада и да ће наставник усмено дати додатна објашњења ако то буде било потребно.
Ученицима се потом дају вјежбанке на увид и добијају и усмена обавештења о појединачним оцјенама. Десетак минута оставља се за појединачне разговоре са ученицима о њиховим саставима, уколико им коментари оцјена нису у довољној мјери јасни или уколико имају неки приговор. 

	Главни дио часа
(75−80 минута)


	На првом дијелу часа исправке писменог задатка, са ученицима се ради колективна исправка. Исписују се уобичајне правописне, граматичке и стилске грешке ученика и подсјећају се правила (употреба глагола требати, аориста глагола бити, писања ријечце не уз глаголе, ријечце у ствари, правила неких гласовних промјена...).

Исправљање грешака може се извршити и тако да се табла подијели на два дијела, да се један дио наслови ПОГРЕШНО, а други ТАЧНО, и да се затим грешке и исправни облици исписују на одговарајућем дијелу табле. Свако исписивање погрешног и тачног облика праћено је објашњењем одговарајућег правила. Ученици све то треба да записују у школске свеске.

Посебно обратити пажњу на то да ли су ученици испоштовали упутства која су има дата на часу припреме за писмени задатак у вези са стилским грешкама: 
· непотребна, преопширна обрада теме;
· понављања истих ријечи;
· стереотипни почеци;
· гомилање везника;
· смисао и дужина реченице;
· непостојање главне идеје (тежишта) у раду;
· недовршена обрада;
· употреба жаргонских ријечи и фраза.
Други начин да се искористи простор табле је да се на њој испишу уобичајени типови стилских грешака и да се поред назива те грешке, у загради, испише примјер грешке у конкретном задатку неког од ученика.
Слиједи читање и заједничко процјењивање најуспелијих задатака и одломака из најуспелијих задатака, а потом и самостално писање побољшане верзије писменог задатка.

	Завршни дио часа
(5 минута)


	Ученицима се предочава да ће њихове исправке бити прегледане и да ће се процјењивати нове верзије њихових радова које треба да укључују не само отклањање правописних и граматичких грешака већ се вреднују и нове чињенице, мисли и запажања које је ученик унио у задатак (боља стилизација, композиција и друго).
Ученицима се најављује да за наредни час обнове знања о глаголима и глаголским категоријама која су до сада обрађиване на часовима и да понесу са собом Граматику. 


ИЗГЛЕД ТАБЛЕ
	ИСПРАВКА ТРЕЋЕГ ПИСМЕНОГ ЗАДАТКА

Граматичке и правописне грешке

ПОГРЕШНО

ИСПРАВНО

Стилске грешке 

ТИП СТИЛСКЕ ГРЕШКЕ

· непотребна, преопширна обрада теме
· понављања истих ријечи

· стереотипни почеци

· гомилање везника

· смисао и дужина реченице

· непостојање главне идеје (тежишта) у раду

· недовршена обрада

· употреба жаргонских ријечи и фраза

ПРИМЈЕР

